Handelinge 10 — Wagtoring AANLYN BIBLIOTEEK
Kornelius se visioen (1-8)
Petrus se visioen van gereinigde diere (9-16)
Petrus besoek Kornelius (17-33)
Petrus verkondig goeie nuus aan mense van die nasies (34-43)
‘God is nie partydig nie’ (34, 35)
Mense van die nasies ontvang heilige gees en word gedoop (44-48)
Of “’n centurio”, d.w.s. ’n bevelvoerder oor 100 soldate.
Of “kohort”, d.w.s. ’n Romeinse militêre afdeling van 600 soldate.
Getuig, bl. 70
Of “genadegawes aan die volk”.
Getuig, bl. 69
+Le 11:4, 13-20; 20:25; De 14:3, 19; Ese 4:14
Getuig, bl. 71
+Han 13:2; 15:28; 16:6; 20:23
Getuig, bl. 71-72, 75
+Lu 4:8; Han 14:12-15; Op 19:10; 22:8, 9
+Han 10:45; Ef 3:5, 6
+De 10:17; 2Kr 19:7; Ro 2:11
2013/6/1, bl. 8
2009/9/1, bl. 29
“Hele Skrif”, bl. 201-202
+Ro 2:13; 1Ko 12:13; Ga 3:28
+Mt 28:18; Ro 14:9; Op 19:11, 16
Leer uit die Bybel, bl. 186-187
nr. 6 2017 bl. 9
+Han 17:31; Ro 14:9; 2Ko 5:10; 2Ti 4:1; 1Pe 4:5
2008/12/15, bl. 16, 19
2005/1/1, bl. 12
2003/2, bl. 3
+Lu 24:27; Op 19:10
Hand. 10:14Le 11:4, 13-20; 20:25; De 14:3, 19; Ese 4:14
Hand. 10:19Han 13:2; 15:28; 16:6; 20:23
Hand. 10:26Lu 4:8; Han 14:12-15; Op 19:10; 22:8, 9
Hand. 10:28Joh 18:28
Hand. 10:28Han 10:45; Ef 3:5, 6
Hand. 10:34De 10:17; 2Kr 19:7; Ro 2:11
Hand. 10:35Ro 2:13; 1Ko 12:13; Ga 3:28
Hand. 10:36Mt 28:18; Ro 14:9; Op 19:11, 16
Hand. 10:38Joh 3:1, 2
Hand. 10:41Lu 24:30, 31; Joh 21:13, 14
Hand. 10:42Han 17:31; Ro 14:9; 2Ko 5:10; 2Ti 4:1; 1Pe 4:5
Hand. 10:43Lu 24:27; Op 19:10
10 Daar was ’n man in Sesareʹa met die naam Kornelius, ’n militêre offisier* in die Italiaanse afdeling.* 2 Hy was ’n godvresende man, en hy en almal in sy huis het God aanbid, en hy het baie geskenke aan die armes* gegee en voortdurend smeekgebede tot God gedoen. 3 Omtrent die negende uur*+ van die dag het hy duidelik in ’n visioen gesien hoe ’n engel van God na hom toe kom en vir hom sê: “Kornelius!” 4 Kornelius het bang na hom gekyk en gevra: “Wat is dit, Here?” Hy het vir hom gesê: “God het jou gebede gehoor en gesien dat jy geskenke aan die armes* gee.+ 5 Stuur dan nou mans na Joppe en laat haal ’n man met die naam Simon, wat ook Petrus genoem word. 6 Hierdie man bly as ’n gas by Simon, ’n leerlooier,* wat ’n huis by die see het.” 7 Onmiddellik nadat die engel wat met hom gepraat het, daar weg is, het hy twee van sy huisknegte geroep, sowel as ’n godvresende soldaat uit dié wat altyd by hom was, 8 en hy het hulle alles vertel en hulle na Joppe gestuur.
9 Die volgende dag, terwyl hulle verder gereis het en naby die stad gekom het, het Petrus omtrent die sesde uur* na die dak opgegaan om te bid. 10 Maar hy het baie honger geword en wou eet. Terwyl hulle die maaltyd voorberei het, het hy ’n visioen gehad+ 11 en gesien dat die hemel oop is en dat iets* neerdaal wat lyk soos ’n groot linnelaken wat aan sy vier punte op die aarde laat sak word. 12 Daarin was allerhande diere met vier pote en reptiele* en voëls. 13 Toe het ’n stem vir hom gesê: “Staan op, Petrus, slag en eet!” 14 Maar Petrus het gesê: “Nee, nooit nie, Here, want ek het nog nooit iets geëet wat onrein of onheilig is nie.”+ 15 Die stem het weer met hom gepraat, ’n tweede keer: “Hou op om die dinge wat God gereinig het, onrein te noem.” 16 Dit het ’n derde keer gebeur, en die voorwerp wat soos ’n laken gelyk het, is onmiddellik na die hemel opgeneem.
17 Terwyl Petrus nog dronkgeslaan was oor wat die visioen tog kon beteken, het die mans wat deur Kornelius gestuur is, by die poort gestaan. Hulle het vroeër gevra waar Simon se huis is.+ 18 Hulle het uitgeroep en gevra of Simon, wat ook Petrus genoem is, as ’n gas daar bly. 19 Terwyl Petrus nog oor die visioen gedink het, het die gees+ gesê: “Kyk! Drie mans soek jou. 20 Staan dus op, gaan ondertoe en gaan saam met hulle, en moet glad nie twyfel nie, want ek het hulle gestuur.” 21 Toe het Petrus afgegaan na die mans toe en gesê: “Hier is ek, die een na wie julle soek. Hoekom is julle hier?” 22 Hulle het gesê: “Kornelius,+ ’n militêre offisier wat regverdig is en God vrees en ’n goeie reputasie onder die hele Joodse nasie het, het deur ’n heilige engel ’n opdrag van God gekry om u na sy huis te laat kom en te hoor wat u te sê het.” 23 Hy het hulle dus ingenooi en hulle as sy gaste by hom laat bly.
Die volgende dag het hy opgestaan en saam met hulle gegaan, en van die broers uit Joppe het ook gegaan. 24 Die dag daarna het hy in Sesareʹa ingegaan. Kornelius het hulle natuurlik verwag en het reeds sy familielede en goeie vriende bymekaargeroep. 25 Toe Petrus inkom, het Kornelius na hom toe gegaan, voor sy voete neergeval en aan hom eer bewys.* 26 Maar Petrus het hom opgehelp en gesê: “Staan op. Ek is ook net ’n mens.”+ 27 Terwyl hy met hom gepraat het, het hy ingegaan en gesien dat daar baie mense bymekaar is. 28 Hy het vir hulle gesê: “Julle weet dat dit teen die wet is vir ’n Jood om met iemand van ’n ander ras te assosieer of na hom toe te gaan,+ maar God het vir my gewys dat ek geen mens onrein of onheilig moet noem nie.+ 29 Daarom het ek gekom sonder om beswaar te maak toe ek geroep is. Sê dan nou asseblief vir my hoekom julle my laat kom het.”
30 Toe het Kornelius gesê: “Vier dae gelede, op hierdie selfde uur, die negende uur,* het ek in my huis gebid. Op daardie oomblik het ’n man in blink klere voor my gestaan 31 en gesê: ‘Kornelius, God het jou gebed gehoor en het gesien dat jy geskenke aan die armes* gee. 32 Stuur dan iemand na Joppe en laat Simon roep, wat ook Petrus genoem word. Hierdie man is ’n gas in die huis van Simon, ’n leerlooier,* by die see.’+ 33 Ek het u dus dadelik laat roep, en u was gaaf genoeg om hierheen te kom. En nou is ons almal hier voor God teenwoordig om alles te hoor wat Jehovah* u beveel het om te sê.”
34 Toe het Petrus begin praat en gesê: “Nou verstaan ek werklik dat God nie partydig is nie.+ 35 In elke nasie is die mens wat hom vrees en doen wat reg is, vir hom aanvaarbaar.+ 36 Hy het ’n boodskap na die Israeliete gestuur om die goeie nuus van vrede aan hulle bekend te maak+ deur Jesus Christus, wat die Here van almal is.+ 37 Julle weet waaroor daar in die hele Judeʹa gepraat is (dit het in Galileʹa+ begin ná die doop wat Johannes verkondig het): 38 Dat Jesus, wat van Naʹsaret was, deur God met heilige gees+ en krag gesalf is en dat hy deur die land gegaan het en goeie dinge gedoen het en almal gesond gemaak het wat deur die Duiwel onderdruk is,+ want God was met hom.+ 39 En ons is getuies van alles wat hy in die land van die Jode en in Jerusalem gedoen het, maar hulle het hom doodgemaak deur hom aan ’n paal* te hang. 40 God het hom op die derde dag opgewek+ en toegelaat dat hy aan mense verskyn,* 41 nie aan die hele volk nie, maar aan getuies wat vooraf deur God aangestel is, aan ons, wat saam met hom geëet en gedrink het nadat hy uit die dood opgestaan het.+ 42 Hy het ons ook beveel om vir die volk te preek en om deeglik te getuig+ dat dit die een is wat deur God aangestel is om regter van die lewendes en die dooies te wees.+ 43 Al die profete het van hom getuig+ en gesê dat die sondes van elkeen wat geloof in hom stel, deur sy naam vergewe sal word.”+
44 Terwyl Petrus nog hieroor gepraat het, het die heilige gees op almal gekom wat die woord gehoor het.+ 45 En die gelowiges* wat saam met Petrus gekom het, manne wat almal besny was, was verbaas omdat die vrye gawe van die heilige gees ook op mense van die nasies uitgestort word. 46 Want hulle het gehoor hoe hulle in vreemde tale praat en God loof.+ Toe het Petrus gevra: 47 “Kan enigiemand keer dat hierdie mense in water gedoop word+ noudat hulle net soos ons die heilige gees ontvang het?” 48 Daarna het hy beveel dat hulle in die naam van Jesus Christus gedoop moet word.+ Toe het hulle hom gevra om ’n paar dae daar te bly.